ai4bharat/Pralekha huggingface dataset:
యువజన వ్యవహారాలు, క్రీడల మంత్రిత్వ శాఖ
శాయ్ ఎఫ్ఐఆర్పై యూపీ పోలీసుల చర్యలు; ఖేలో ఇండియా నకిలీ ప్రకటనలతో క్రీడాకారులను మోసం చేస్తున్న ముగ్గురి అరెస్ట్
హర్యానాలోని పంచకులలో 2021లో నిర్వహించనున్న ఖేలో ఇండియా క్రీడల్లో పాల్గొనేందుకు అథ్లెట్ల నుంచి దరఖాస్తులు ఆహ్వానిస్తూ, రుసుముగా ఒక్కొక్కరు రూ.6 వేలు కట్టాలని సామాజిక మాధ్యమాల్లో తప్పుడు ప్రకటనలు ప్రచారం చేస్తున్న ముగ్గురు వ్యక్తులను ఉత్తరప్రదేశ్ పోలీసులు అరెస్టు చేశారు. భారత క్రీడా ప్రాధికార సంస్థ  ఇచ్చిన ఫిర్యాదుతో ఎఫ్ఐఆర్ నమోదు చేసిన పోలీసులు, నిందితులను అరెస్టు చేశారు.
నిందితుల పేర్లు సంజయ్ ప్రతాప్ సింగ్, అనూజ్ కుమార్, రవి. సంజయ్ ఆగ్రాకు చెందిన మాజీ కబడ్డీ ఆటగాడు. ఖేలో ఇండియా క్రీడల్లో పాల్గొనాలకునే అథ్లెట్లను ఆకర్షించడానికి, రుద్రప్రతాప్ సింగ్ పేరుతో సంజయ్ ఒక నకిలీ ఐడీ సృష్టించాడు. అథ్లెట్లు నగదు జమ చేయడానికి, కెనరా బ్యాంక్, స్టేట్ బ్యాంకుల్లోని ఖాతా నంబర్లను అనూజ్, రవి ఇచ్చారు. ఈ ఖాతాలను ఆయా బ్యాంకులు జప్తు చేశాయి. ఆ ఖాతాల్లో ఎంతమంది అథ్లెట్లు, ఎంత నగదు జమ చేశారో తెలుసుకునేందుకు దర్యాప్తు కొనసాగుతోంది.
ఆర్థిక మంత్రిత్వ శాఖ
సీనియర్ సిటిజన్ల పొదుపు పథకం నిర్వహణలో స్పష్టీకరణ
సీనియర్ సిటిజెన్ల పొదుపు పథకం  నిర్వహణలో, కొన్ని సందర్భాలలో ఖాతాదారుని మరణం కారణంగా నిర్వహణా ఏజెన్సీలు ఎస్సిఎస్ఎస్ ఖాతాను అకాల మూసివేతగా పరగణించి మూసివేస్తున్నాయని గుర్తించడం జరిగింది.
ఈ నేపథ్యంలో ఎస్సిఎస్ఎస్ నిబంధన 7 పట్ల దృష్టిని ఆకర్షిస్తూ, దిగువ స్పష్టీకరణ చేయడం జరుగుతోందిః
ఎస్సిఎస్ఎస్ ఖాతాదారు ఒకవేళ మరణించిన సందర్భంలో నామినీ/ చట్టపరమైన వారసుడి/ రాలు విజ్ఞప్తి మేరకు ఖాతాను మూసివేస్తున్న సందర్భంలో చెల్లించే వడ్డీ ధర ఖాతాదారు మరణించిన తేదీ వరకు ఎస్సిఎస్ఎస్ పథకానికి అనుగుణంగా వడ్డీ రేటును చెల్లించాలి. తర్వాత, ఖాతాదారుని మరణించిన తేదీ నుంచి ఖాతాను పూర్తిగా మూసివేసే రోజువరకూ పోస్టాఫీస్ సేవింగ్స్ అకౌంట్స్కు వర్తించే వడ్డీ రేటును చెల్లించాలి.
ఎస్సిఎస్ఎస్ ఖాతాదారు మరణం కారణంగా అకాల మూసివేత షరతు వర్తించదు. తన ఖాతాను మెచ్యూరిటీ వ్యవధికి ముందుగా మూసివేయమని ఎస్సిఎస్ఎస్ ఖాతాదారు విజ్ఞప్తి చేసినప్పుడు మాత్రమే అకాల ఖాతా మూసివేత అన్నది వర్తిస్తుంది. అలా ఖాతాను అకాలంగా మూసివేస్తున్నప్పుడు మాత్రమే ఎస్సిఎస్ఎస్ నిబంధన 6 లో పేర్కొన్నట్టుగా పెనాల్టీ వర్తిస్తుంది.
భారత ఎన్నికల సంఘం
ఉత్తర ప్రదేశ్, ఉత్తరాఖండ్ నుంచి ఎన్నికైన 11 మంది రాజ్యసభ సభ్యుల పదవీ కాలం ముగుస్తున్న క్రమంలో ఆ స్థానాలను భర్తీ చేసేందుకు ద్వైవార్షిక ఎన్నికలు
రెండు రాష్ట్రాల నుంచి రాజ్యసభకు ఎన్నికైన 11 మంది సభ్యుల పదవీకాలం నవంబర్, 2020లో ముగియనున్న నేపథ్యంలో ఎన్నికల కమిషన్ ఆ ఖాళీలను భర్తీ చేసేందుకు ఎన్నికల షెడ్యూల్ను మంగళవారం ప్రకటించింది. ఈ నేపథ్యంలోనే ఉత్తర ప్రదేశ్, ఉత్తరాఖండ్ రాష్ట్రాలలో రాజ్యసభకు ద్వైవార్షిక ఎన్నికలను నిర్వహించాలని కమిషన్ నిర్ణయించింది. ఎన్నికల నిర్వహణకు షెడ్యూల్ ను సిద్ధం చేసిన కమిషన్, అందుకు మార్గదర్శకాలను విడుదల చేసింది. బ్యాలెట్ పేపర్లో అభ్యర్ధిని ఎంచుకునే సమయంలో రిటర్నింగ్ ఆఫీసర్ అందించే ముందస్తుగా ఖరారు చేసిన సమగ్ర వయొలెట్ రంగు స్కెచ్ పెన్లను మాత్రమే సభ్యులు ఉపయోగించాలని కమిషన్ ఆదేశించింది. ఈ ఎన్నికలలో ఎట్టి పరిస్థితుల్లోనూ వేరొక కలాన్ని ఉపయోగించడానికి వీలులేదని స్పష్టం చేసింది.
(ఎన్నికల నిర్వహణకు ఏర్పాట్లు చేస్తున్న క్రమంలో కోవిడ్ -19 నియంత్రణ చర్యలకు సంబంధించిన సూచనలను అమలు ఏ స్థాయిలో చేస్తున్నారో పర్యవేక్షించేందుకు ఆయా రాష్ట్రాలకు చెందిన సీనియర్ అధికారులను డిప్యూట్ చేయవలసిందిగా కమిషన్ చీఫ్ సెక్రెటరీలను ఆదేశించింది.
మొత్తం ఎన్నికల ప్రక్రియలో అనుసరించవలసిన స్పష్టమైన మార్గదర్శకాలు :
1. ఎన్నికలకు సంబంధించిన కార్యకలాపాల సమయంలో ప్రతి వ్యక్తి తప్పనిసరిగా మాస్్క ధరించాలి.
2. ఎన్నికల కోసం ఉపయోగించే హాలు / గది/ ఆవరణ గుమ్మంలో -
ఎ) అందరు వ్యక్తులకు థర్మల్ స్క్రీనింగ్ చేయాలి.
బి) శానిటైజర్ అన్ని ప్రాంతాలలోనూ అందుబాటు ఉంచాలి.
3. రాష్ట్ర ప్రభుత్వం, హోం మంత్రిత్వశాఖ జారీ చేసిన కోవిడ్ -19 మార్గదర్శకాలకు అనుగుణంగా సోషల్ డిస్టెన్సింగ్ పాటించాలి.
ఎన్నికల నిర్వహణ సమయంలో కఠినంగా పాటించవలసిన స్పష్టమైన మార్గదర్శకాల కోసం ఎన్నికల కమిషన్ వెబ్ సైట్లో: https://eci.gov.in/files/file/12167-broad-guidelines-for-conduct-of-general-electionbye-election-during-covid-19/ లింక్ను క్లిక్ చేసి చూడవచ్చు.
ఎన్నికలు జరుగనున్న రాష్ట్రాలలోని ప్రధాన కమిషనర్లను అబ్జర్వర్లుగా ఎన్నికల కమిషన్ నియమించింది.
యువజన వ్యవహారాలు, క్రీడల మంత్రిత్వ శాఖ
కిందిస్థాయి నుంచి ఉన్నతస్థాయి విద్య వరకు క్రీడలను ప్రోత్సహించడంతోపాటు ఉన్నతమైన లక్ష్యాలను సాధించడం కోసం అవసరమైన అవకాశాలను ప్రోత్సహించడమే నేషనల్ స్పోర్ట్స్ ఎడ్యుకేషన్ బోర్డు లక్ష్యం: అనురాగ్ ఠాకూర్
ముఖ్యాంశాలు
(ప్రతిపాదిత నేషనల్ స్పోర్ట్స్ ఎడ్యుకేషన్ బోర్డు ఇప్పటికే ఉన్న బోర్డులతో కలిసి పనిచేస్తుంది. తద్వారా క్రీడాకారులు క్రీడలతోపాటు చదువులోనూ బాగా రాణించవచ్చు.
నేషనల్ స్పోర్ట్స్ ఎడ్యుకేషన్ బోర్డు చిన్నవయసులోనే క్రీడాకారులను గుర్తిస్తుంది. వారిలో ప్రతిభను పెంపొందించడం ద్వారా క్రీడల్లో నైపుణ్యతను ప్రోత్సహిస్తుంది.
నేషనల్ స్పోర్ట్స్ ఎడ్యుకేషన్ బోర్డు క్రీడాకారుల్లో పోటీని పెంచడానికి క్రెడిట్ పాయింట్లను ఉన్నత స్థానానికి బదిలీ చేస్తుంది. దీనివల్ల క్రీడాకారులు కెరీర్ను వదిలుకోవాల్సి వస్తుందనే భయాన్ని పోగొట్టడంలో సహాయం చేస్తుంది.
ప్రతిపాదిత నేషనల్ స్పోర్ట్స్ ఎడ్యుకేషన్ బోర్డ్ యొక్క లక్ష్యాలు క్రింది విధంగా ఉంటాయి...-
• వ్యక్తిగత, సామాజిక , కమ్యూనిటీ అభివృద్ధిని ప్రోత్సహించడం ద్వారా క్రీడల్లో పెద్ద ఎత్తున పాల్గొనేలా ప్రోత్సహించడం.
• చిన్నవయసులోనే ప్రతిభ కలిగిన యువతను గుర్తించి, వారిలో క్రీడా నైపుణ్యాలను పెంపొందించడం.
• ఆటలకు ప్రాధాన్యత ఇవ్వడం వల్ల చదువుకు, ఉపాధికి ఎటువంటి నష్టం కలగదనే భరోసాని క్రీడా కమ్యూనిటీలు, తల్లిదండ్రులు, విద్యావేత్తల్లో కలగజేయడం.
• వ్యవస్థీకృత మార్గంలో క్రీడలకు సంబంధించిన ప్రత్యామ్నాయ కెరీర్ అవకాశాలను ప్రోత్సహించడం.
• ఉపాధ్యాయులు, ఫిజికల్ ఎడ్యుకేషన్ సిబ్బంది, శిక్షకులు, కమ్యూనిటీ సభ్యులు, వలంటీర్లు, ఆరోగ్య నిపుణులు, మానసిక వైద్యనిపుణునులు, పోషకాహార నిపుణులు, ఫిజియోథెరపిస్టులు తదితరులతో వెబినార్స్, ఫేస్ టు ఫేస్ ఓరియంటేషన్ శిక్షణ కార్యక్రమాలను నిర్వహించడం.
టీచర్లు, PE సిబ్బంది, కోచ్లు, కమ్యూనిటీ సభ్యులు, వలంటీర్లు, ఆరోగ్య నిపుణులు, మానసిక ఆరోగ్యం మరియు వెల్నెస్ సైకాలజిస్ట్లు, పోషకాహార నిపుణులు, ఫిజియోథెరపిస్టులు ఆన్లైన్లో మరియు ముఖాముఖి మాడ్యులర్ ట్రైనింగ్, ఓరియంటేషన్స్ మరియు వెబ్నార్లను సిద్ధం చేయడం మరియు నిర్వహించడం.
• క్రీడలో ఆసక్తి, భాగస్వామ్యం మరియు పనితీరును ప్రోత్సహించడానికి మెరుగైన మరియు మరింత ప్రభావవంతమైన మార్గాలను రూపొందించడం ద్వారా క్రీడా అభివృద్ధిలో నిమగ్నమవడం.
నేషనల్ స్పోర్ట్స్ ఎడ్యుకేషన్ బోర్డు యొక్క లక్ష్యం అట్టడుగు స్థాయి నుండి ఉన్నత విద్య వరకు అందరిలో క్రీడలను ప్రోత్సహించడం మరియు తర్వాత రాణించడానికి అదేస్థాయిలో అవకాశాలను కల్పించడం. నేషనల్ స్పోర్ట్స్ ఎడ్యుకేషన్ బోర్డు ఇప్పటికే ఉన్న బోర్డులతో కలిసి పనిచేస్తుంది. తద్వారా క్రీడాకారులు క్రీడలతో పాటు చదువులోనూ బాగా రాణించవచ్చు. క్రీడా రంగంలో ఎక్కువ సంఖ్యలో విద్యార్థులను నిమగ్నం చేయడం మరియు వారు కెరీర్లో ముందుకు సాగేలా ప్రేరేపించడం. అంతేకాకుండా నేషనల్ స్పోర్ట్స్ ఎడ్యుకేషన్ బోర్డు క్రీడాకారుల్లో పోటీని పెంచడానికి క్రెడిట్ పాయింట్లను ఉన్నత స్థానానికి బదిలీ చేస్తుంది. దీనివల్ల క్రీడాకారులు కెరీర్ను వదిలుకోవాల్సి వస్తుందనే భయాన్ని పోగొట్టడంలో సహాయం చేస్తుంది.
కేంద్ర యువజన వ్యవహారాలు మరియు క్రీడల మంత్రి అనురాగ్ ఠాకూర్ సోమవారం రాజ్యసభకు ఈ మేరకు లిఖితపూర్వకంగా సమాధనం ఇచ్చారు.
ఆర్థిక మంత్రిత్వ శాఖ
సులభతర వ్యాపారం సంస్కరణలను అమలు చేసిన 6వ రాష్ట్రం రాజస్థాన్; రూ.2,731 కోట్ల అదనపు రుణం పొందడానికి అనుమతి జారీ
సులభతర వ్యాపార సంస్కరణలు చేపట్టిన 6 రాష్ట్రాలకు రూ.19,459 కోట్ల అదనపు రుణ సౌకర్యం పొందడానికి అనుమతి
ఆర్థిక మంత్రిత్వ శాఖ ఖర్చుల శాఖ నిర్దేశించిన “ఈజ్ ఆఫ్ డూయింగ్ బిజినెస్” సంస్కరణను దేశవ్యాప్తంగా విజయవంతంగా చేపట్టిన రాష్ట్రాల్లో 6 వ రాష్ట్రంగా రాజస్థాన్ నిలిచింది. ఈ విధంగా, అదనపు ఆర్థిక వనరులను రూ. 2,731 కోట్లు ఓపెన్ మార్కెట్ రుణాలు సమీకరించుకోడానికి అనుమతి డిసెంబర్ 24, 2020 న ఖర్చుల శాఖ జారీ చేసింది. ఈ ఘనత సాధించిన రాజస్థాన్ ఇప్పుడు ఆంధ్రప్రదేశ్, కర్ణాటక, మధ్యప్రదేశ్, తమిళనాడు మరియు తెలంగాణ అనే ఐదు రాష్ట్రాల సరసన చేరింది. వ్యాపారం సులభతరం చేయడానికి సంస్కరణలు పూర్తయిన తరువాత, ఈ ఆరు రాష్ట్రాలకు రూ .19,459 కోట్ల అదనపు రుణాలు మంజూరు చేశారు.
సులభతర వ్యాపారం అనేది దేశంలో పెట్టుబడి-స్నేహపూర్వక వ్యాపార వాతావరణానికి ముఖ్యమైన సూచిక. వ్యాపారం చేయడంలో సౌలభ్యం మెరుగుపడటం వల్ల రాష్ట్ర ఆర్థిక వ్యవస్థ వేగంగా వృద్ధి చెందుతుంది. అందువల్ల, కేంద్ర ప్రభుత్వం 2020 మేలో, అదనపు రుణాలు తీసుకునే అనుమతుల మంజూరును సంస్కరణలను చేపట్టే రాష్ట్రాలకు అనుసంధానించాలని నిర్ణయించింది. ఈ వర్గంలో నిర్దేశించిన సంస్కరణలు:
 ‘జిల్లా స్థాయి వ్యాపార సంస్కరణ కార్యాచరణ ప్రణాళిక’ మొదటి అంచనా పూర్తి
 వివిధ చట్టాల క్రింద వ్యాపారాలు పొందిన రిజిస్ట్రేషన్ సర్టిఫికెట్లు / ఆమోదాలు / లైసెన్సుల పునరుద్ధరణ ఆవశ్యకతను తొలగించడం.
 ఇన్స్పెక్టర్ల కేటాయింపు కేంద్రీకృత విధానంలో జరుగుతుంది, తరువాతి సంవత్సరాల్లో అదే ఇన్స్పెక్టర్ ని అదే యూనిట్ కు కేటాయించారు, వ్యాపార యజమానికి ముందస్తు తనిఖీ నోటీసు ఇవ్వబడుతుంది మరియు తనిఖీ చేసిన నివేదిక 48 గంటల లోపు అప్లోడ్ చేస్తారు.
కోవిడ్-19 మహమ్మారి సవాళ్లను ఎదుర్కోవటానికి అవసరమైన వనరుల దృష్ట్యా, కేంద్ర ప్రభుత్వం 2020 మే 17 న రాష్ట్రాల రుణాలు పరిమితిని వారి జిఎస్డిపిలో 2 శాతం పెంచింది. ఈ ప్రత్యేక పంపిణీలో సగం రాష్ట్రాలు పౌరుల కేంద్రీకృత సంస్కరణలను చేపట్టడానికి అనుసంధానించబడ్డాయి. గుర్తించిన సంస్కరణల కోసం నాలుగు పౌర-కేంద్రీకృత ప్రాంతాలు  ఒకే దేశం ఒకే రేషన్ కార్డ్ వ్యవస్థ అమలు,  వ్యాపార సంస్కరణ చేయడం సులభం,  పట్టణ స్థానిక సంస్థ / వినియోగ సంస్కరణలు మరియు  విద్యుత్ రంగ సంస్కరణలు. ఇప్పటివరకు 10 రాష్ట్రాలు ఒకే దేశం ఒకే రేషన్ కార్డ్ వ్యవస్థను అమలు చేశాయి, 6 రాష్ట్రాలు సులభతర వ్యాపార సంస్కరణలు చేశాయి, 2 రాష్ట్రాలు స్థానిక సంస్థల సంస్కరణలను అమలు చేశాయి. సంస్కరణలు చేసిన రాష్ట్రాలకు ఇప్పటివరకు జారీ చేసిన మొత్తం అదనపు రుణ అనుమతి రూ .50,253 కోట్లు.
|
ఆరోగ్య, కుటుంబ సంక్షేమ మంత్రిత్వ శాఖ
|
174.64 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 37.86 లక్షలకుపైగా డోసులు నిర్వహణ
ప్రస్తుత రికవరీ రేటు 98.12%
గత 24 గంటల్లో నమోదయిన కొత్త కేసులు 25,920
దేశవ్యాప్త క్రియాశీల కేసుల సంఖ్య 2,92,092
వారపు పాజిటివిటీ రేటు 2.76%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 37.86 లక్షలకు పైగా  డోసులతో కలిపి, 174.64 కోట్ల  డోసులను టీకా కార్యక్రమం అధిగమించింది. 1,97,37,397 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,00,341
|
|
రెండో డోసు
|
|
99,46,900
|
|
ముందు జాగ్రత్త డోసు
|
|
39,98,881
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,07,164
|
|
రెండో డోసు
|
|
1,74,05,471
|
|
ముందు జాగ్రత్త డోసు
|
|
57,35,346
|
|
15-18 ఏళ్ల వారు
|
|
మొదటి డోసు
|
|
5,31,94,507
|
|
రెండో డోసు
|
|
1,96,41,290
|
|
18-44 ఏళ్ల వారు
|
|
మొదటి డోసు
|
|
54,97,32,163
|
|
రెండో డోసు
|
|
43,28,23,337
|
|
45-59 ఏళ్ల వారు
|
|
మొదటి డోసు
|
|
20,19,34,366
|
|
రెండో డోసు
|
|
17,76,97,218
|
|
60 ఏళ్లు పైబడినవారు
|
|
మొదటి డోసు
|
|
12,61,20,267
|
|
రెండో డోసు
|
|
11,07,06,285
|
|
ముందు జాగ్రత్త డోసు
|
|
87,55,925
|
|
ముందు జాగ్రత్త డోసులు
|
|
1,84,90,152
|
|
మొత్తం డోసులు
|
|
1,74,64,99,461
గత 24 గంటల్లో 66,254 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  4,19,77,238 కు పెరిగింది.
దేశవ్యాప్త రికవరీ రేటు 98.12 శాతానికి చేరింది.
గత 24 గంటల్లో 25,920 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 2,92,092. ఇది మొత్తం కేసుల్లో 0.68 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 12,54,893 పరీక్షలు చేశారు. దేశవ్యాప్తంగా ఇప్పటివరకు 75.68 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 2.76 శాతంగా ఉంది. రోజువారీ పాజిటివిటీ రేటు 2.07 శాతంగా నమోదైంది.
ప్రధాన మంత్రి కార్యాలయం
మహిళ ల స్వతంత్రోపాధి ప్రయాసల ను ప్రశంసించిన ప్రధాన మంత్రి
మహిళ ల స్వతంత్రోపాధి సంబంధి ప్రయాసల ను ప్రధాన మంత్రి శ్రీ నరేంద్ర మోదీ ప్రశంసించారు.
మహారాష్ట్ర ఉప ముఖ్యమంత్రి శ్రీ దేవేంద్ర ఫడ్ ణవీస్ ఒక ట్వీట్ లో, ముంబయికి చెందిన 27000 మంది మహిళల కు సాధికారిత ను కల్పించడం జరిగిందని తెలియజేశారు. ఈ క్రమం లో వారి స్వతంత్రోపాధి కోసం వారికి కుట్టు యంత్రాలను, చక్కీ ని, మసాలా ను తయారు చేసే యంత్రాల వంటి వివిధ పనిముట్టుల ను పంపిణీ చేయడమైందని, వాటి ని బిఎమ్ సి యొక్క పథకం లో భాగం గా ముంబయి లోని చూపాభట్టీ లో గల సోమయ్య బౌదానం లో ఇవ్వడం జరిగిందని ఆయన పేర్కొన్నారు.
ఉప ముఖ్యమంత్రి ట్వీట్ కు ప్రధాన మంత్రి సమాధానాన్ని ఇస్తూ,
‘‘మహిళల యొక్క సశక్తీకరణ ను ముందుకు తీసుకుపోయేటటువంటి దిశ లో కొనియాడదగ్గ ప్రయాస.’’ అని ఒక ట్వీట్ లో పేర్కొన్నారు.
Commendable effort to further women empowerment. https://t.co/Z9vKfQHPpn
— Narendra Modi  May 16, 2023
పౌర విమానయాన మంత్రిత్వ శాఖ
కలబురగి విమానాశ్రయంలో నైట్ ల్యాండింగ్ సౌకర్యానికి డీజీసీఏ ఆమోదం
- కలబురగి విమానాశ్రయాన్ని నవంబర్ 22, 2019న ప్రారంభించారు
కర్ణాటకలోని కలబురగి విమానాశ్రయంలో నైట్ ల్యాండింగ్ సౌకర్యానికి డైరెక్టరేట్-జనరల్ ఆఫ్ సివిల్ ఏవియేషన్  17 మే 2023న ఆమోదం తెలిపింది. కలబురగి విమానాశ్రయాన్ని నవంబర్ 22, 2019న అప్పటి కర్ణాటక ముఖ్యమంత్రి శ్రీ బి ఎస్ యడియూరప్ప ప్రారంభించారు. ఇది 09-27  రన్వే మరియు 03 ఎయిర్క్రాఫ్ట్లను పార్క్ చేయడానికి అనువైన ఆప్రాన్ ని కలిగి ఉంది. విమానాశ్రయంలో నైట్ ల్యాండింగ్ సౌకర్యం కల్పించాలన్న డిమాండ్ చాలా కాలంగా ఉంది. నైట్ ల్యాండింగ్ సదుపాయం కోసం డీజీసీఏ ఆమోదంతో విమానాశ్రయంలో ఏరోడ్రోమ్ లైసెన్స్ వీఎఫ్ఎర్  నుండి ఐఎఫ్ఆర్ కి అన్ని రకాల వాతావరణ కార్యకలాపాలకు సవరించబడింది.
విమానాశ్రయం కింది కనెక్టివిటీని కలిగి ఉంది:
|
|
ఎయిర్ పోర్ట్
|
|
ఎయిర్ లైన్స్
|
|
లాస్ట్ / నెక్ట్స్ సిటీ సెర్వుడ్
|
|
వారానికి రాకపోకలు 
స్లాట్ అలకేషన్ ప్రకారం
|
|
జీబీఐ
|
|
స్టార్ ఎయిర్
|
|
తిరుపతి
|
|
8
|
|
జీబీఐ
|
|
అలయన్స్ ఎయిర్
|
|
బెంగళూరు
|
|
10
|
|
జీబీఐ
|
|
స్టార్ ఎయిర్
|
|
బెంగళూరు
|
|
8
ఆర్థిక మంత్రిత్వ శాఖ
ప్రతిపాదిత విమాన లీజు నియంత్రణలపై సంప్రదింపుల పత్రాన్ని విడుల చేసిన ఐఎఫ్ ఎస్ సిఏ
విమానయాన రంగంలో 2022 నాటికి ప్రపంచంలోనే మూడవ అతి పెద్ద మార్కెట్ గా అవతరించడానికిగాను భారతదేశం కృషి చేస్తోంది. ప్రాజెక్ట్ రూపీ రాప్టర్ పేరు మీద గత ఏడాది జనవరి నెలలో కేంద్ర విమానయానశాఖ ఒక నివేదికను ప్రచురించింది. భారతదేశ విమాన రంగంలో ఆర్ధికపర సహాయం, లీజింగుకు సంబంధించిన పరిశ్రమ అభివృద్ధికి సంబంధించిన రోడ్డుమ్యాపును అందులో వివరించారు. మనదేశ విమానయాన రంగంలో తగిన వాతావరణం తేవడానికిగాను అవసరమయ్యే అంత్జాతీయ ఆర్ధికపర సహాయ సేవల కేంద్ర ఆవశ్యకతను ఆ నివేదిక గుర్తించింది.
కేంద్ర ఆర్ధిక శాఖ మంత్రి శ్రీమతి నిర్మాలా సీతారామన్ గత ఏడాది జులై నెలలో చేసిన బడ్జెట్ ప్రంసంగంలో భారతదేశ విమానరంగంలో ఆర్ధికపరమైన సహాయ, లీజు కార్యక్రమాలపైన మాట్లాడారు. ఈ కార్యకలాపాలు దేశంలోనే మొదలవ్వడానికి సమయం వచ్చిందని ఆమె తన ప్రసంగంలో పేర్కొన్నారు. స్వయం సమృద్ధ విమానయాన పరిశ్రమ అభివృద్ధికి ఇది కీలకమని ఆమె అన్నారు. భారతదేశ ఆర్ధికపర సహాయ వ్యవహారాల ప్రత్యేక ఆర్ధిక మండలి అయిన అంతర్జాతీయ ఆర్ధికపర సహాయ సేవల కేంద్రం లో అందుబాటులోకి వచ్చిన వ్యాపార అవకాశాలను వినియోగించుకుంటూనే ఈ రంగంలో ఉద్యోగాల కల్పన వుంటుందని ఆమె అన్నారు.
ఐఎఫ్ ఎస్ సి ఏ సిఫార్సుల మేరకు ఈ ఏడాది అక్టోబర్ నెల 16న కేంద్ర ప్రభుత్వం విమానయాన లీజుకు సంబంధించిన నోటిఫికేషన్ ఇచ్చింది. విమానాలు, హెలికాప్టర్లు, విమానాల ఇంజిన్లు, ఇంకా ఇతర భాగాల లీజుకు సంబంధించిన వివరాలు ఇందలో వున్నాయి. వీటిని అంతర్జాతీయ ఆర్ధికపరమైన సేవల కేంద్రాల అధికారిక చట్టం, 2019 కింద ఆర్ధిక పమైన ఉత్పత్తిగా భావించి లీజుకు ఇస్తారు.
విమానాల లీజు వ్యవహారాలు అనేవి భారతదేశానికి కొత్త కాబట్టి దీనికి సంబంధించిన నియంత్రణలు ఆయా ఆర్ధిక సహాయ కేంద్రాల్లో వేరు వేరుగా వుండడంవల్ల ఐఎఫ్ ఎస్ సి ఏ ఒక ముసాయిదా పత్రాన్ని తయారు చేసింది. తద్వారా ఈ రంగంలో భాగస్వాములుగా వున్నవారు, ప్రజలు తమ అభిప్రాయాలను తెలియజేయవచ్చు.
భారతదేశానికి సంబంధించి విమానయానరంగం ప్రపంచంలోనే వేగంగా అభివృద్ధి చెందుతున్న రంగం కాబట్టి పలు అంతర్జాతీయ లీజు సంస్థలు ఐఎఫ్ ఎస్ సిలో లీజు సంస్థను నెలకొల్పడానికిగాను ఆసక్తిని చూపుతున్నాయి. అంతర్జాతీయంగా వున్న లీజుదారులను అందుబాటులోకి తెస్తుండడంతో ఐఎఫ్ ఎస్ సి లావాదేవీల్లో భాగం కావడానికిగాను దేశీయ విమాన సంస్థలు కూడా ఆసక్తిని చూపుతున్నాయి.
ముసాయిదా నియంత్రణలను ఐఎఫ్ ఎస్ సి ఏ వెబ్ సైట్లో అప్లోడ్ చేశారు.
వివరాలకు URL: https://www.ifsca.gov.in/PublicConsultation సంప్రదించవచ్చు.
ప్రజలనుంచి వచ్చే సూచనలు సలహాలను బట్టి ఈ రంగానికి సంబంధించిన నియంత్రణలను అంతిమంగా నిర్ణయిస్తారు. ఆ తర్వాత ఐఎఫ్ ఎస్ సి లో కార్యకాలపాలను ప్రారంభించే లీజు కంపెనీలకోసం ఒక విధివిధానాల వ్యవస్థను రూపొందించి ఇస్తారు.
ప్రధాన మంత్రి కార్యాలయం
పెట్టుబడి ని పెంచడం కోసం, వ్యాపారం చేయడం లో సౌలభ్యాన్ని మెరుగుపరచడం కోసం ఉత్తర్ ప్రదేశ్ చేస్తున్న కృషి ని ప్రశంసించిన ప్రధాన మంత్రి
గడచిన నాలుగు సంవత్సరాలు గా పెట్టుబడి ని పెంచడం కోసం, వ్యాపారం చేయడం లో సౌలభ్యాన్ని మెరుగుపరచడం కోసం ఉత్తర్ ప్రదేశ్ చేస్తున్న కృషి ని ప్రధాన మంత్రి శ్రీ నరేంద్ర మోదీ ప్రశంసించారు.
ఉత్తర్ ప్రదేశ్ ముఖ్యమంత్రి కార్యాలయం చేసిన ఒక ట్వీట్ పట్ల ప్రధాన మంత్రి వ్యాఖ్యానిస్తూ గ్రామీణ ప్రాంతాలు, చిన్న పట్టణాలు ఈ కార్యసాధనల కు సాక్షి గా నిలచాయన్న సత్యాన్ని అని ప్రధాన మంత్రి నొక్కిచెప్పారు.
ఆర్థిక మంత్రిత్వ శాఖ
విపత్తు స్పందన కోసం రాష్ట్రాలకు రూ.7,532 కోట్లు విడుదల చేసిన కేంద్రం
భారీ వర్షాలు, ప్రకృతి వైపరీత్యాల దృష్ట్యా తక్షణమే రాష్ట్రాలకు నిధులు అందించేందుకు మార్గదర్శకాల సడలింపు
ఆర్థిక మంత్రిత్వ శాఖ వ్యయ విభాగం ఈరోజు సంబంధిత స్టేట్ డిజాస్టర్ రెస్పాన్స్ ఫండ్స్  కోసం 22 రాష్ట్ర ప్రభుత్వాలకు రూ.7,532 కోట్లు విడుదల చేసింది. హోం మంత్రిత్వ శాఖ సిఫారసుల మేరకు ఈ మొత్తాన్ని విడుదల చేసింది. రాష్ట్రాల వారీగా విడుదలైన మొత్తం వివరాలు క్రింది విధంగా ఉన్నాయి:

|
|
వరుస సంఖ్య
|
|
రాష్ట్రం
|
|
నిధులు
| 1.
||
|
ఆంధ్రప్రదేశ్
|
|
493.60
|
||
|
అరుణాచల్ ప్రదేశ్
|
|
110.40
|
||
|
అస్సాం
|
|
340.40
|
||
|
బీహార్
|
|
624.40
|
||
|
ఛత్తీస్గఢ్
|
|
181.60
|
||
|
గోవా
|
|
4.80
|
||
|
గుజరాత్
|
|
584.00
|
||
|
హర్యానా
|
|
216.80
|
||
|
హిమాచల్ ప్రదేశ్
|
|
180.40
|
||
|
కర్ణాటక
|
|
348.80
|
||
|
కేరళ
|
|
138.80
|
||
|
మహారాష్ట్ర
|
|
1420.80
|
||
|
మణిపూర్
|
|
18.80
|
||
|
మేఘాలయ
|
|
27.20
|
||
|
మిజోరాం
|
|
20.80
|
||
|
ఒడిశా
|
|
707.60
|
||
|
పంజాబ్
|
|
218.40
|
||
|
తమిళ నాడు
|
|
450.00
|
||
|
తెలంగాణ
|
|
188.80
|
||
|
త్రిపుర
|
|
30.40
|
||
|
ఉత్తరప్రదేశ్
|
|
812.00
|
||
|
ఉత్తరాఖండ్
|
|
413.20
దేశవ్యాప్తంగా భారీ వర్షాలు కురుస్తున్న నేపథ్యంలో గత ఆర్థిక సంవత్సరంలో రాష్ట్రాలకు అందించిన మొత్తానికి సంబంధించిన వినియోగ ధృవీకరణ పత్రం కోసం ఎదురు చూడకుండా మార్గదర్శకాలు సడలించి, తక్షణ సాయంగా రాష్ట్రాలకు ఆ మొత్తాన్ని విడుదల చేసింది.
విపత్తు నిర్వహణ చట్టం, 2005లోని సెక్షన్ 48   ప్రకారం ప్రతి రాష్ట్రంలో స్టేట్ డిజాస్టర్ రెస్పాన్స్ ఫండ్  ఏర్పాటు అయింది. నోటిఫై చేసిన విపత్తుల ప్రతిస్పందనల కోసం రాష్ట్ర ప్రభుత్వాల వద్ద ఉన్న ప్రాథమిక నిధి ఈ ఫండ్. కేంద్ర ప్రభుత్వం సాధారణ రాష్ట్రాలకు 75%, ఈశాన్య, హిమాలయ రాష్ట్రాలకు 90% ఎస్డిఆర్ఎఫ్ కి అందిస్తుంది.
ఫైనాన్స్ కమిషన్ సిఫార్సు ప్రకారం వార్షిక కేంద్ర సహకారం రెండు సమాన వాయిదాలలో విడుదల అవుతుంది. మార్గదర్శకాల ప్రకారం, అంతకుముందు విడతలో విడుదల చేసిన మొత్తానికి యుటిలైజేషన్ సర్టిఫికేట్, ఎస్డిఆర్ఎఫ్ నుండి చేపట్టిన కార్యకలాపాలపై రాష్ట్ర ప్రభుత్వం నుండి నివేదిక అందిన తర్వాత నిధులు విడుదల చేస్తారు. అయితే అత్యవసరాన్ని దృష్టిలో ఉంచుకుని ఈసారి నిధులు విడుదల చేసే సమయంలో ఈ అవసరాలను మినహాయించారు.
(తుఫాను, కరువు, భూకంపం, అగ్నిప్రమాదం, వరదలు, సునామీ, వడగళ్ల వాన, కొండచరియలు విరిగిపడటం, హిమపాతం, తెగుళ్ల దాడి, మంచు, చలి వంటి నోటిఫైడ్ విపత్తుల బాధితులకు తక్షణ సాయం అందించడానికి మాత్రమే ఎస్డిఆర్ఎఫ్ ఉపయోగించబడుతుంది. .
రాష్ట్రాలకు ఎస్డిఆర్ఎఫ్ నిధుల కేటాయింపు గత వ్యయం, ప్రాంతం, జనాభా, విపత్తు ప్రమాద సూచిక వంటి బహుళ కారకాలపై ఆధారపడి ఉంటుంది. ఈ కారకాలు రాష్ట్రాల సంస్థాగత సామర్థ్యం, రిస్క్ ఎక్స్పోజర్, ప్రమాదం, దుర్బలత్వాన్ని ప్రతిబింబిస్తాయి.
15వ ఆర్థిక సంఘం సిఫార్సుల ఆధారంగా కేంద్ర ప్రభుత్వం 2021-22 నుండి 2025-26 సంవత్సరాలకు ఎస్డిఆర్ఎఫ్ కోసం రూ.1,28,122.40 కోట్లు కేటాయించింది. ఈ మొత్తంలో కేంద్ర ప్రభుత్వ వాటా రూ.98,080.80 కోట్లు. కేంద్ర ప్రభుత్వం ఆధ్వర్యంలో ఇప్పటికే రూ.34,140.00 విడుదలచేసింది. ప్రస్తుత విడుదలతో, రాష్ట్ర ప్రభుత్వాలకు ఇప్పటివరకు విడుదల చేసిన ఎస్డిఆర్ఎఫ్లో కేంద్ర వాటా మొత్తం రూ. 42,366 కోట్లు.
నీతి ఆయోగ్
సి.ఓ.పి-26 సదస్సులో రవాణా దినోత్సవాన్ని జరుపుకున్న - భారతదేశం
నీతీ ఆయోగ్ ప్రాతినిధ్యం వహించిన సి.ఓ.పి-26 సదస్సులో భాగంగా రవాణా దినోత్సవం రోజున, ఉద్గారాలు లేని వాహనాల కు మార్పుపై రాజకీయ సహకారాన్ని పెంపొందించడం కోసం అంతర్జాతీయ వేదిక గా నిలిచిన జీరో-ఎమిషన్ వెహికల్ ట్రాన్సిషన్ కౌన్సిల్  నిర్వహించిన, నాల్గవ మంత్రివర్గ స్థాయి సదస్సులో భారతదేశం పాల్గొంది. జెడ్.ఈ.వి. లకు మారే క్రమంలో, కీలక సవాళ్లను సమిష్టిగా పరిష్కరించడానికి, అదేవిధంగా, అందరూ వేగంగా, చౌకగా, సులభంగా ఈ.వి.లకు మారడానికి వీలుగా, ప్రపంచంలోని కొన్ని అతిపెద్ద ఆటోమొబైల్ మార్కెట్ల కు చెందిన మంత్రులు, ప్రతినిధులను, జెడ్.ఈ.వి.టి.సి. ఒకచోట చేర్చింది.
ఎలక్ట్రిక్ మొబిలిటీ ని వేగంగా అమలు చేయడానికి వీలుగా అవసరమైన విధానాలను ప్రవేశపెట్టడంలో భారతదేశం ఇప్పటికే గొప్ప పురోగతి సాధించింది. అన్ని విద్యుత్తు వాహనాలకు సంబంధించిన సమాచారం ఒకే చోట లభించే విధంగా, ఈ.వి.ల పై ఈ-అమ్రిత్ పోర్టల్ ను కూడా, ప్రభుత్వం నవంబర్ 10వ తేదీన, ప్రారంభించింది.
ఉద్గారా లు లేని వాహనాలకు అంతర్జాతీయ స్థాయి యాక్సిలరేటింగ్ ట్రాన్సిషన్ పై దృష్టి పెట్టిన, నాన్-బైండింగ్ మరియు సి.ఓ.పి-26 ప్రకటనకు, భారత ప్రభుత్వం తరపున నీతి ఆయోగ్ కూడా ఈరోజు తన మద్దతును అందించింది.
ఉద్గారాలు లేని వాహనాల విస్తరణ, స్వీకరణకు చురుకుగా పని చేయాలని, ఆటోమోటివ్ తయారీదారులు, ప్రభుత్వాలు, వ్యాపారాలు, ఫ్లీట్ యజమానులు మొదలైన అనేక మంది భాగస్వాములు ఈ ప్రకటనను చేశారు.
దేశంలో అభివృద్ధి చెందుతున్న మార్కెట్ గా, 80 శాతం కంటే ఎక్కువగా ద్విచక్ర, త్రిచక్ర వాహనాలను కలిగిఉన్న అతి పెద్ద రవాణా రంగం, ఉద్గారాలు లేని వాహనాల దిశగా మారవలసిన అవసరాన్ని భారతదేశం నొక్కి చెప్పింది.
అంతర్జాతీయ సహకారం, మద్దతును బలోపేతం చేయాలని కోరుతూ, అన్ని అభివృద్ధి చెందిన దేశాలకు, ఈ ప్రతిజ్ఞపై సంతకం చేసిన వారు పిలుపునిచ్చారు, తద్వారా ప్రపంచవ్యాప్తంగా సమానమైన, న్యాయమైన పరివర్తన సాకారమవుతుందని వారు పేర్కొన్నారు.
ఈ.వి. లకు సరసమైన మార్పు కోసం ఒక బలమైన సరఫరా వ్యవస్థను ఏర్పాటు చేయడానికి, కొత్త ఆర్థిక సాధనాలను రూపొందించడానికి, ఒక సంఘటిత ప్రపంచవ్యాప్త కృషి అవసరం. ఈ అంతరాలను తగ్గించి, కొత్త ఉపాధి అవకాశాలు, స్వదేశీ మరియు వినూత్న సరఫరా వ్యవస్థను సృష్టించడానికి అనువైన పర్యావరణ వ్యవస్థ అవసరం కూడా ఈ.వి. ఉద్యమానికి ఉంది.
చట్ట, న్యాయ మంత్రిత్వ శాఖ
అంతర్మంత్రిత్వ శాఖ బార్ & బెంచ్ బ్యాడ్మింటన్ ఛాంపియన్షిప్ను రేపు ప్రారంభించనున్న చట్ట, న్యాయ శాఖ మంత్రి శ్రీ అర్జున్ రామ్ మేఘవాల్
చట్ట, న్యాయ మంత్రిత్వ శాఖ తోడ్పాటుతో ఆగస్టు 5న త్యాగరాజ్ ఇండోర్ స్టేడియంలో ఇంటర్ - మినిస్ట్రీ బార్ & బెంచ్ బ్యాడ్మింటన్ ఛాంపియన్ షిప్ సీజన్ 2 నిర్వహించనున్నారు. ఈ ఛాంపియన్షిప్ పోటీలను న్యాయ, చట్ట శాఖ మంత్రి శ్రీ అర్జున్ రామ్ మేఘ్వాల్ ప్రారంభించనున్నారు.
జౌళి మంత్రిత్వ శాఖ
మాస్కులు/పీపీఈ కిట్ల లభ్యత
ఈ ఏడాది మార్చిలో సున్నాగా ఉన్న పీపీఈ కిట్ల దేశీయ తయారీదారుల సంఖ్యను, కేంద్ర ప్రభుత్వం ఇప్పటివరకు 1100కు పెంచింది. వీరిలో ఎక్కువ మంది ఎంఎస్ఎంఈ రంగానికి చెందినవారు. మే నెల మధ్య సమయానికి పీపీఈ కిట్ల తయారీ సంఖ్య గరిష్టంగా రోజుకు 5 లక్షలకు చేరింది. 13.9.2020 నాటికి, హెచ్ఎల్ఎల్ లైఫ్కేర్ లిమిటెడ్కు 1.42 కోట్ల పీపీఈ కిట్ల పంపిణీ జరిగింది. ఇది, కేంద్ర ఆరోగ్యం&కుటుంబ సంక్షేమ మంత్రిత్వ శాఖకు చెందిన సేకరణల సంస్థ. ఈ సంస్థ ద్వారా సేకరించిన కిట్లను ప్రభుత్వ ఆసుపత్రుల్లోని ఆరోగ్య నిపుణులకు అందించాం.
ఈ ఏడాది మార్చి నుంచి జూన్ 2020 వరకు, పీపీఈ కిట్ల ఎగుమతులను నిషేధిత జాబితాలో చేర్చాం. 28.7.2020 నుంచి 24.8.2020 వరకు నెలకు 50 లక్షల ఎగుమతులకే అనుమతించాం. ఈ కాలంలో అమెరికా, యూకే, ఈఏఈ, సెనెగల్, స్లోవేనియాకు మాత్రమే ఎగుమతులకు అనుమతి ఇచ్చాం.
|
|
క్రమసంఖ్య
|
|
దేశం
|
|
జులై-ఆగస్ట్, 2020 మధ్య ఎగుమతుల సంఖ్య
|
|
1.
|
|
యునైటెడ్ స్టేట్స్ ఆఫ్ అమెరికా
|
|
6,00,000
|
|
2.
|
|
యునైటెడ్ కింగ్డమ్
|
|
4,00,000
|
|
3.
|
|
యునైటెడ్ అరబ్ ఎమిరేట్స్
|
|
3,00,000
|
|
4.
|
|
సెనెగల్
|
|
4,89,500
|
|
5.
|
|
స్లొవేనియా
|
|
5,00,000
|
|
మొత్తం
|
|
22,89,500
25.8.2020 నుంచి ఎలాంటి ఆంక్షలు లేకుండా పీపీఈ కిట్ల ఎగుమతులకు అనుమతించాం. ఎన్-95 మాస్కుల ఎగుమతులను 31.1.2020 నుంచి నిషేధించాం. 25.8.2020 నుంచి, నెలకు 50 లక్షలు ఎగుమతి చేసేలా అనుమతులు ఇచ్చాం.
జౌళి శాఖ మంత్రి శ్రీమతి స్మృతి జుబిన్ ఇరానీ, లిఖితపూర్వక సమాధానంగా ఈ సమాచారాన్ని లోక్సభకు సమర్పించారు.